b'\n_START_ARTICLE_\nSong i himmelsalar\n_START_PARAGRAPH_\nSong i himmelsalar er et musikkalbum av Dvergm\xc3\xa5l, en folkemusikkgruppe som best\xc3\xa5r av Jon Anders Halvorsen, Marit Mattisgard, \xc3\x98yonn Groven Myhren, Turid Spildo Nerdrum. Albumet er innspilt i Ris kirke i Oslo og kom ut i 2004. Produsent er Leiv Solberg og tekniker er Tor Magne Hallibakken._NEWLINE_Albumet er basert p\xc3\xa5 en kirkekonsert som gruppen hadde under Folkemusikkdagane i \xc3\x85l i 2002. Det er basert p\xc3\xa5 tekster av Elias Blix, nynorskspr\xc3\xa5klig salmedikter og professor i hebraisk p\xc3\xa5 Universitetet i Oslo. _NEWLINE_Medlemmene av Dvergm\xc3\xa5l er alle kvedere som i tillegg spiller et instrument og bruker det aktivt p\xc3\xa5 denne produksjonen.'